קלווין קיפטום

קלווין קיפטום צ'ריוט (באנגלית: Kelvin Kiptum Cheruiyot נולד ב-2 בדצמבר 1999) הוא רץ קנייתי שיאן העולם בריצת מרתון. אלוף מרתון לונדון (2023), מרתון שיקגו (2023) ומרתון ולנסיה (2022).

ביוגרפיה

2022
מרתון הבכורה של קיפטום נערך בוולנסיה, ספרד ב-4 בדצמבר 2022 בשיא תחרות חדש של 2:01:53 דקות והתוצאה השלישית בטיבה בכל הזמנים. בחצי השני של הריצה קבע תוצאה של 60:15 דקות, המהיר בהיסטוריה.

2023
במרתון לונדון שנערך ב-23 באפריל 2023 זכה במדליית זהב בתוצאה של 2:01:25 שעות, התוצאה השנייה בטיבה בכל הזמנים, 16 שניות איטי משיא העולם של בן ארצו אליוד קיפצ'וגה (2:01:09 שעות), לפני בן ארצו ג'פרי קמוורור (2:04:23 שעות) ואלוף העולם טמיראט טולה מאתיופיה (2:04:59 שעות). בחצי השני של הריצה קבע תוצאה של 59:45 דקות, המהיר בהיסטוריה.

שיאן עולם
במרתון שיקגו שנערך ב-8 באוקטובר אותה שנה זכה במדליית זהב בשיא עולם חדש של 2:00:35 שעות, שיפור לשיא בן השנה של אליוד קיפצ'וגה, לפני בן ארצו בנסון קיפרוטו (2:04:02 שעות) ובאשיר עבדי מבגליה (2:04:32 שעות).

שיאים אישיים 
 חצי מרתון: 58:42 דקות (2020)
 ריצת מרתון: 2:00:35 שעות (2023), שיא עולם

קישורים חיצוניים 

רצי מרתון קנייתים
שיאני עולם קנייתים: אתלטיקה
ילידי 1999